Lodes muiža
Šis raksts ir par muižu. Par apdzīvotu vietu skatīt rakstu Lodesmuiža. Lodes muiža atrodas Cēsu novada Taurenes pagasta Lodesmuižā. Muižas kompleksa apbūve ir veidojusies 19. gadsimta pirmajā pusē, tā ēkas celtas dažādos laikos. Tagad Lodes muižas kungu māja ar tās apkārtni ir Latvijas Universitātes Ģeogrāfijas un Zemes zinātņu fakultātes lauka stacionārs, kur norisinās lauka kursi (prakse). Šeit notiek lielākā daļa lauka kursu (ģeoloģijā, topogrāfijā, hidroloģijā, bioloģijā, augšņu zinātnē, ģeogrāfijā), kuru laikā topošie ģeogrāfi, ģeologi un vides zinātnieki apgūst praktiskās iemaņas lauku pētījumiem.